РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 11
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 09.06.2020 г.

Днес, 09.06.2020 г. /вторник/ се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ:  Гергана Мутафова 

ЧЛЕНОВЕ:  Калина Чапкънова 
    Евгени Диков 
						   
На заседанието присъства експертният сътрудник на комисията Светла Кирилова – старши експерт-съдебна администрация в отдел ЧРВССАОСВ.

Д Н Е В Е Н   Р Е Д:

1. ОТНОСНО: Предложение от главния прокурор за увеличаване на щатната численост на служителите в Бюрото по защита на главния прокурор. /вх. № ВСС-5424/08.06.2020 г./

Комисия „Съдебна администрация" предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. РАЗКРИВА, на основание чл. 3, ал. 1 от Правилата за устройството и дейността на Бюрото по защита при главния прокурор и изпълнението на мерките за специална защита, 6 /шест/ щатни бройки за служители в Бюрото по защита при главния прокурор.

1.2. СЪКРАЩАВА, на основание чл. 30, ал. 5, т. 8 от ЗСВ, 3 /три/ щатни бройки за длъжностите: „работник кухня“ – 1 щатна бройка и „барман/сервитьор“ – 2 щатни бройки в щата на УЦ „Трендафила“, п.п. Витоша, сектор „Управление на почивните бази“, дирекция „БСДУПБ“ при АГП.
1.3. РАЗКРИВА, на основание чл. 3, ал. 1 от Правилата за устройството и дейността на Бюрото по защита при главния прокурор и изпълнението на мерките за специална защита, 3 /три/ щатни бройки за служители в Бюрото по защита при главния прокурор.

МОТИВИ: С измененията на ЗСВ /ДВ, бр. 11 от 07.02.2020 г./ е изменен и Законът за защита на лица, застрашени във връзка с наказателното производство. Създадена е нова т. 4 в чл. 14, ал. 3, с която на Бюрото се възлагат функции да „организира и осъществява охраната на прокурори и следователи при условия и ред, определени със съвместна инструкция на министъра на правосъдието и главния прокурор, съгласувана с Пленума на Висшия съдебен съвет“.
Възложените нови функции по организиране и осъществяване охраната на магистратите, обосновават увеличаване на щатната численост на служителите в Бюрото по защита при главния прокурор.
Към настоящия момент, съгласно утвърденото длъжностно разписание, в щата на Бюрото са утвърдени общо 134 щатни бройки.
След направен допълнителен анализ на потребностите от кадрово обезпечаване, след увеличаването на щатната численост по протокол № 6/19.02.2020 г. на ПК, считаме че щатът на Бюрото следва да се увеличи с още 9 щатни бройки за полицейски и младши полицейски длъжности, които могат да се осигурят от УЦ „Трендафила“ и от увеличената щатна численост на ПРБ със съкратените щатни бройки в НИП, предвидени за обезпечаване на дейността на УЦ „Св. Св. Константин и Елена“ по Протокол № 5/27.02.2020 г., т. 18 на Пленума на ВСС.
Увеличението на щатната численост на служителите в Бюрото по защита, ще бъде финансово обезпечено за сметка на утвърдения бюджет на ПРБ за 2020 година.

ВНАСЯ предложението в заседание на Прокурорската колегия на Висшия съдебен съвет, насрочено на 10.06.2020 г., за разглеждане и произнасяне. 

2. ОТНОСНО: Предложение от окръжния прокурор на Окръжна прокуратура - Перник за увеличаване на щатната численост на съдебните служители с 1 /една/ щатна бройка за длъжността „старши специалист-счетоводител, той и касиер“ и 0,5 /половин/ щатна бройка за длъжността „чистач“ чрез съкращаване на 0,5 /половин/ свободна щатна бройка „чистач-призовкар“ в Районна прокуратура - Перник. / вх. № 5346/05.06.2020 г./

КОМИСИЯ "СЪДЕБНА АДМИНИСТРАЦИЯ" към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ОТХВЪРЛЯ предложението за разкриване на 1 /една/ щатна бройка за длъжността „старши специалист-счетоводител, той и касиер“ в Окръжна прокуратура – Перник.

МОТИВИ: Комисията счита,че предложението не следва да бъде уважено, поради следните съображения:
Съгласно длъжностното разписание в ОП-Перник са утвърдени 14 щатни бройки за магистрати и 24 - за съдебни служители, което прави съотношение 1:1,71, значително по-високо от средното за страната 1:1,29.
Към настоящия момент са утвърдени 2 щатни бройки за длъжностите „главен счетоводител“ и „главен специалист-счетоводител“, осъществяващи финансово-счетоводното обслужване. В прокуратури със сходна щатна численост също са утвърдени по 2 щатни бройки, които осигуряват финансово-счетоводното обслужване. Със свои решения през 2018 г. и 2019 г. Прокурорската колегия определи броя и видовете длъжности за съдебни служители в прокуратурите, включени в първия и втория етап на процеса по оптимизиране структурите на районните прокуратури, в това число и на ОП-Перник, като и в двете решения броят на служителите на счетоводни длъжности в ОП-Перник остана непроменен.

2.2. ИЗПРАЩА решението на главния прокурор и на окръжния прокурор на Окръжна прокуратура - Перник.

Комисия „Съдебна администрация" предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.3. СЪКРАЩАВА, на основание чл. 30, ал. 5, т. 8 от ЗСВ, 0,5 /половин/ свободна щ.бр. за длъжност „чистач-призовкар" в Районна прокуратура - Перник.
2.4. РАЗКРИВА, на основание чл. 30, ал. 5, т. 8 от ЗСВ, 0,5 /половин/ щ.бр. за длъжност „чистач" в Окръжна прокуратура - Перник.

МОТИВИ: Към настоящия момент в щата на РП-Перник са утвърдени 2,5 щатни бройки за тази длъжност, а в щата на ОП-Перник е утвърдена 1 щатна бройка. Ползваните помещения в ОП-Перник, които изискват ежедневно почистване и поддръжка са общо 34, разположени в две сгради, което затруднява обслужването им само от един служител.
С оглед необходимостта от осигуряване на дейността по почистване и поддръжка на помещенията в ОП-Перник, комисията счита, че е налице възможност исканата 0,5 щатна бройка за длъжност „чистач“ да бъде осигурена чрез съкращаване на 0,5 свободна щатна бройка за същата длъжност в РП-Перник.

КОМИСИЯ "СЪДЕБНА АДМИНИСТРАЦИЯ" към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
                                             Р Е Ш И:

2.5. ИЗПРАЩА, на основание чл. 30, ал. 5, т. 8 от ЗСВ, решението по т. 2.3. и т.2.4. на районния прокурор на Районна прокуратура - Перник, за съгласуване.
2.6. След получаване на становището от районния прокурор на Районна прокуратура - Перник, да се внесе предложение в заседание на Прокурорската колегия на Висшия съдебен съвет, за разглеждане и произнасяне. 

ПРЕДСЕДАТЕЛ 
НА КОМИСИЯТА:  /п/    
			   ГЕРГАНА МУТАФОВА
ЧЛЕНОВЕ: 
КАЛИНА ЧАПКЪНОВА:/п/…………

ЕВГЕНИ ДИКОВ……/п/..……………